เวลามีเพศสัมพันธ์กับแฟนจะรู้สึกหน่วงๆข้างในบริเวณท้องน้อยและหลังจากการมีเพศสัมพันธ์เสร็จ จะเกิดอาการปวดท้องน้อยจี๊ดๆขึ้นมา เป็นเวลาพักนึง เป็นเพระอะไรคะ หรือเป็นเพราะเกิดจากการที่เราเสียวจัดเกินไปคะ รบกวนคุณช่วยให้ความรู้ด้วยนะคะ
สวัสดีค่ะ การเจ็บขณะที่มีเพศสัมพันธ์ อาจเกิดจาก1. หากเป็นอาการเจ็บที่ช่องคลอด สาเหตุได้แก่ การอักเสบของช่องคลอดจากการติดเชื้อต่างๆ เช่น แบคทีเรีย เชื้อรา ปรสิต ซึ่งมักมีอาการตกขาวที่ผิดปกติร่วมด้วย เช่น ตกขาวสีเขียวเหลืองคล้ายหนอง มีกลิ่นเหม็น เป็นต้น หรืออาจเกิดจากช่องคลอดแห้ง ช่องคลอดหดเกร็ง จากการไม่มีอารมณ์ทางเพศ2. หากมีอาการเจ็บเกิดเมื่อมีการสอดอวัยวะเพศเข้าไปลึกๆ เช่น สาเหตุอาจเกิดจากมีโรคอุ้งเชิงกรานอักเสบ เยื่อบุโพรงมดลูกเจริญผิดที่ เนื้องอกมดลูก เนื้องอกรังไข่ พังผืดในช่องท้อง เป็นต้นดังนั้น หากมีอาการผิดปกติอื่นๆ ร่วม เช่น ตกขาวที่ผิดปกติ ปวดท้องน้อยในช่วงอื่นๆ ประจำเดือนผิดปกติ หรือยังคงมีอาการเจ็บ ปวดท้องน้อยทุกครั้งที่มีเพศสัมพันธ์ ก็ควรไปพบสูติ-นรีแพทย์เพื่อตรวจหาสาเหตุค่ะ